“ธ.ก.ส.” เปิดตัว “เงินฝากดอกเบี้ยทันใจ” ขั้นต่ำ 1 แสนบาท รับทันที 1.25%
“ธ.ก.ส.” เปิดตัวเงินฝากดอกเบี้ยทันใจ ฝากปุ๊บรับดอกเบี้ยล่วงหน้าไปใช้จ่ายช่วงปีใหม่ทันที โดยฝากขั้นต่ำ 1 แสนบาท รับดอกเบี้ย 1.25% ในวันที่ฝากทันที
“ธ.ก.ส.” เปิดตัวเงินฝากดอกเบี้ยทันใจ ฝากปุ๊บรับดอกเบี้ยล่วงหน้าไปใช้จ่ายช่วงปีใหม่ทันที โดยฝากขั้นต่ำ 1 แสนบาท รับดอกเบี้ย 1.25% ในวันที่ฝากทันที
28 ธ.ค. 2565

ธนาคารเพื่อการเกษตรและสหกรณ์การเกษตร (ธ.ก.ส.) เปิดตัวเงินฝากดอกเบี้ยทันใจ ฝากปุ๊บ รับดอกเบี้ยล่วงหน้าไปใช้จ่ายช่วงปีใหม่ทันที 1.25% ณ วันที่ฝาก ขั้นต่ำตั้งแต่ 1 แสนบาท สูงสุดไม่เกิน 20 ล้านบาท ยกเว้นดอกเบี้ยสำหรับบุคคลธรรมดา ระยะเวลาฝาก 11 เดือน เปิดรับฝากถึง 31 มกราคม 2566
นายศรัทธา อินทรพรหม ผู้ช่วยผู้จัดการ ธ.ก.ส. เปิดเผยว่า ธ.ก.ส. เปิดตัวเงินฝากออมทรัพย์ “เงินฝากดอกเบี้ยทันใจ” รับปีใหม่ เพื่อสนับสนุนทางเลือกการออมเงินให้แก่ลูกค้า และประชาชนทั่วไปที่สามารถนำดอกเบี้ยล่วงหน้าไปใช้จ่ายได้ทันที โดยเงื่อนไขการฝาก ต้องเป็นบุคคลที่มีอายุ 7 ปีบริบูรณ์ขึ้นไป และมีถิ่นที่อยู่ในประเทศ สามารถเปิดบัญชีได้ 1 บัญชี/ราย และเป็นบัญชีเจ้าของเดียว (Single) เท่านั้น โดยรับฝากขั้นต่ำครั้งละ 100,000 บาทขึ้นไป รวมสูงสุดไม่เกิน 20 ล้านบาทต่อราย อัตราดอกเบี้ย 1.25% ต่อปี ระยะเวลาฝากเงิน 11 เดือน
ทั้งนี้ ผู้ฝากจะได้รับดอกเบี้ยล่วงหน้าทันที ณ วันที่ฝาก และยกเว้นภาษีดอกเบี้ยเงินฝากสำหรับบุคคลธรรมดา เงินฝากครบกำหนดเป็นแบบวันชนวัน เมื่อครบกำหนด ธนาคารจะดำเนินการโอนต้นเงินเข้าบัญชีเงินฝากกระแสรายวัน หรือบัญชีเงินฝากออมทรัพย์คู่โอน